ΣΩΜΑΤΕΙΟ ΣΥΝΤΑΞΙΟΥΧΩΝ ΔΙΥΛΙΣΤΗΡΙΟΥ ΜΟΤΟΡ-ΟΙΛ

Πρακτικό Δ/Σ Αριθ. 12

Σήμερα 15 Μαϊου 2017 ημέρα Δευτέρα και ώρα 11:00 συνήλθε το Δ/Σ του Σωματείου στο γραφείο του Εργατικού Κέντρου Κορίνθου με θέματα συζήτησης την δημιουργία δύο επιτροπών, τοποθέτηση τηλεφώνου και ίντερνετ στο γραφείο.

Τον λόγο παίρνει ο Πρόεδρος. Συνάδελφοι είναι η πρώτη συνεδρίαση του νέου Δ/Σ, εύχομαι να τα πάμε ακόμη καλύτερα από το προηγούμενο Δ/Σ. Το πρώτο θέμα συζήτησης σήμερα είναι η συγκρότηση δύο επιτροπών, της έκδοσης της εφημερίδας και του ασφαλιστικού προγράμματος. Στην προηγούμενη Διοίκηση είμαστε στο στάδιο της οργάνωσης του Σωματείου και δεν είχαν ξεκαθαριστεί οι αρμοδιότητες του καθενός στην Διοίκηση, σήμερα ο καθένας από εμάς πρέπει να αναλάβει την ευθύνη για όποια αρμοδιότητα του ανατεθεί. Κανένας δεν θα εμπλέκεται στις αρμοδιότητες του άλλου και για οποιοδήποτε πρόβλημα προκύπτει θα λύνεται στα Δ/Σ. Υποχρέωση για έλεγχο και άμεση ενημέρωση έχει ο πρόεδρος του Σωματείου για όλα τα θέματα που αφορούν την λειτουργεία του Σωματείου. Πρό ημερών κατά την σύνθεση του Δ/Σ αποφασίσαμε εκτός της σύνθεσης της Διοίκησης να δημιουργήσουμε και δύο επιτροπές. Προτείνεται για την έκδοση της εφημερίδας ως επιτροπή σύνταξης ο Δήμας Μάριος και Τσαμπαλής Γεώργιος, υπεύθυνος έκδοσης όπως αποφασίσαμε ήδη είναι Ο Γραμματέας Ζήσιμος Αντώνιος. Δεύτερη επιτροπή ασφαλιστικού με τον Αλεξανδράκη Χαρ. και τον Δήμα Μάριο και υπεύθυνος ο Τσαμπαλής Γεώργιος. Υπεύθυνος Νομικών θεμάτων ( Ι.Κ.Α-ΕΤΕΑΜ) Κωστάρας Κων/νος. Η πρόταση και η σύνθεση των επιτροπών τίθεται σε ψηφοφορία και η απόφαση βγαίνει θετική με απόλυτη πλειοψηφία του Δ/Σ. Το δεύτερο θέμα τοποθέτηση τηλεφώνου κ.τ.λ. Όλοι γνωρίζετε ότι εδώ και σχεδόν δύο χρόνια έχουμε τηλέφωνο σταθερό και ίντερνετ στο γραφείο ( αρ.τηλεφώνου 2741021246), αυτή η τηλεφωνική γραμμή όμως είναι στο όνομα του Πανελλαδικού Σωματείου Συνταξιούχων που είμασταν μέλη. Εδώ και δύο χρόνια έχουμε συστήσει το δικό μας Σωματείο και πρέπει να βάλουμε σταθερό τηλέφωνο, ίντερνετ, κινητό στο όνομα του δικού μας Σωματείου. Το θέμα το έχουμε ξανασυζητήσει σήμερα πρέπει να πάρουμε την απόφαση, τίθεται και αυτό το θέμα σε ψηφοφορία και με απόλυτη πλειοψηφία εγκρίνεται η πρόταση. Επίσης Συνάδελφοι πρέπει να εγκρίνουμε τις δαπάνες των μηνών Φεβρουαρίου, Μαρτίου, Απριλίου, Μαϊου, θα μας αναλύσει τα έξοδα ο ταμίας. Ο Συνάδελφος Μιχαλόπουλος Βας. μας αναλύει τα έξοδα των παραπάνω μηνών και τα οποία καταγράφονται. Φεβρουάριος έξοδα 1245 ευρώ ( Συνέλευση, κοπή πίτας, αγορά prider). Μάρτιος 615 ευρώ ( ΕΛΤΑ, χαμόγελο του παιδιού, ΟΤΕ). Απρίλιος 112 ευρώ ( έξοδα γραφείου). Μάϊος 950 ευρώ ( Εκλογές, πούλμαν, ΟΤΕ). Παρακαλούνται οι Συνάδελφοι να εγκρίνουν τα παραπάνω έξοδα. Με απόλυτη πλειοψηφία εγκρίνονται τα έξοδα. Μην έχοντας άλλα θέματα προς συζήτηση κλείνει η συνεδρίαση του Δ/Σ.

 Κόρινθος 15/05/2017

 ΓΙΑ ΤΗΝ ΔΙΟΙΚΗΣΗ

 Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

 Λεωνάκης Παν. Ζήσιμος Αντώνιος

 Τα Μέλη

1. Αλεξανδράκης Χαρ. 2) Δήμας Μάριος

3 Μιχαλόπουλος Βας. 4) Τσαμπαλής Γεώργιος

5) Κωστάρας Κων/νος.